CELEX: 22010D0254
Language: lv
Date: 2009-11-23 00:00:00
Title: ES un Ukrainas Sadarbības Padomes Lēmums Nr. 1/2009 ( 2009. gada 23. novembris ) par apvienotās komitejas izveidošanu

4.5.2010   
            
            
               LV
            
            
               Eiropas Savienības Oficiālais Vēstnesis
            
            
               L 111/30
            
         ES UN UKRAINAS SADARBĪBAS PADOMES LĒMUMS Nr. 1/2009
   (2009. gada 23. novembris)
   par apvienotās komitejas izveidošanu
   (2010/254/EK)
   ES UN UKRAINAS SADARBĪBAS PADOME,
   ņemot vērā Partnerattiecību un sadarbības nolīgumu par partnerības izveidi starp Eiropas Kopienām un to dalībvalstīm un Ukrainu, turpmāk “nolīgums”, un jo īpaši tā 88. pantu,
   tā kā:
   
               (1)
            
            
               Saskaņā ar nolīguma 88. pantu Sadarbības padome ir pilnvarota izveidot jebkādu citu īpašo komiteju vai struktūru, kas var palīdzēt tās pienākumu izpildē, un noteikt tās sastāvu, uzdevumus un darbības veidu.
            
         
               (2)
            
            
               Nolīguma puses pašlaik apspriež asociācijas nolīgumu, tostarp padziļinātu un visaptverošu brīvās tirdzniecības zonu.
            
         
               (3)
            
            
               Nolīguma puses ir saskaņojušas ES un Ukrainas asociācijas programmas tekstu.
            
         
               (4)
            
            
               Ir vajadzīga komiteja, kas pārskatītu asociācijas programmas īstenošanā paveikto, kā arī turpmākās prioritātes un visus vajadzīgos pielāgojumus. Šī apvienotā komiteja darbosies augstāko amatpersonu līmenī,
            
         IR NOLĒMUSI ŠĀDI.
   Vienīgais pants
   Ar šo Sadarbības padome izveido apvienoto komiteju augstāko amatpersonu līmenī. Šī apvienotā komiteja pārskata asociācijas programmas īstenošanā paveikto, kā arī tās turpmākās prioritātes un visus vajadzīgos pielāgojumus.
   Apvienotās komitejas sanāksmes notiek regulāri ne retāk kā reizi gadā.
   
      Briselē, 2009. gada 23. novembrī
      
         
            Sadarbības padomes vārdā –
         
            ES delegācijas vadītājs
         
         C. BILDT
         
            Ukrainas delegācijas vadītāja
         
         Y. TYMOSHENKO